OpenLLM-France/wikimedia huggingface dataset:
# Don't Get Me Wrong

Don't Get Me Wrong (euskaraz Ez Nazazu Gaizki Ulertu), The Pretenders ingeles-estatubatuar rock-pop taldearen abesti bat da. 1986ko Get Close (Hurbildu) diskoaren barnean argitaratu zuten.

## Kanpo estekak

* Don't Get Me Wrong abestia entzungai, Youtube.com (Ingelesez)
* Datuak: Q1242256
# Don't Go Breaking My Heart

Don't Go Breaking My Heart (euskaraz: «Ez Apurtu Nire Bihotza») Elton John eta Kiki Dee britainiar abeslarien abesti bat da. Elton John eta Bernie Taupin musikariek "Ann Orson" eta "Carte Blanche" ezizenez konposatu zuten.
1976an single moduan argitaratua izan zen.

## Kanpo estekak

* Don't Go Breaking My Heart abestia entzungai. Youtube.com (Ingelesez)
* Datuak: Q1242292
# Don't Say a Word

Don't Say a Word (euskaraz Ez Esan Deus Ere), 2001eko Gary Fleder estatubatuarrak zuzendutako thriller psikologiko film bat da. Andrew Klavan idazlearen 1991ko izenburu berdineko eleberrian oinarritua dago. Michael Douglas, Sean Bean, Brittany Murphy, Guy Torry, Jennifer Esposito, Famke Janssen eta Oliver Platt aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Esker emate egun bezperan, eta Louis Sachs (Oliver Platt) lankideak hala eskaturik, Nathan R. Conrad (Michael Douglas) Manhattango psikiatra prestigiotsuak Elisabeth Burrows (Brittany Murphy) azalpenik gabeko arazo mentalak eta historia bortitza duen neska gaztea bisitatuko du. Azterketa ez oso pozgarri baten ondoren, Nathan etxera bere familiarekin batera egotera itzuliko da. Baina hurrengo egunean, kasuarekin lotua mantenduko duen zeozer gertatuko da.

## Aktoreak

* Michael Douglas: Nathan R. Conrad doktorea
* Sean Bean: Patrick Koster
* Brittany Murphy: Elisabeth Burrows
* Guy Torry: Dolen
* Jennifer Esposito: Sandra Cassidy detektibea
* Famke Janssen: Agatha "Aggie" Conrad
* Oliver Platt: Louis Sachs doktorea
* Skye McCole Bartusiak: Jessie Conrad
* Shawn Doyle: Russel Maddox
* Victor Argo: Sydney Simon
* Conrad Goode: Max Dunlevy
* Paul Schulze: Jake
* Lance Reddick: Arnie
* Aidan Devine: Leon Edward Croft
* Alex Campbell: Jonathan
* Arlene Duncan: Laguntzailea
* Judy Sinclair: Zelda Sinclair
* Larry Block: Atezaina
* David Warshofsky: Ryan
* Darren Frost: Begiralea
* Philip Williams: Polizia lodia
* Louis Vanaria: Eszenako polizia
* Daniel Kash: Garcia detektibea
* Lucie Laurier: Vanessa
* Isabella Fink: Elisabeth, 8 urterekin
* Ray Iannicelli: Itsasaldeko gizona
* Colm Magner: 1. polizia
* Cyrus Farmer: 1. ofiziala
* Martin Roach: Polizia iragaten
* Patricia Mauceri: Sofia

## Kanpo estekak

* IMDBko fitxa irakurgai (Ingelesez)
* Datuak: Q572437
# Don't Worry, He Won't Get Far on Foot

Don't Worry, He Won't Get Far on Foot (euskaraz Lasai, Ez Da Urrutira Joango Oinez) 2018ko Gus Van Sant estatubatuar zinema zuzendari eta gidoilariak zuzendu eta idatzitako drama-komedia film bat da. Joaquin Phoenix, Jonah Hill, Rooney Mara, Jack Black, Udo Kier, Carrie Brownstein, Steve Zissis eta Mark Webber aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
John Callahan estatubatuar umorista grafikoaren bizitza kontatzen da. 1970eko hamarkadan, 21 urte besterik ez zituela auto istripua izan eta tetraplegiko gelditu zen, ondorioz bere terapiaren zati gisa marrazteari ekingo dio.

## Aktoreak

* Joaquin Phoenix: John Callahan
* Jonah Hill: Donnie
* Rooney Mara: Annu
* Jack Black: Dexter
* Mark Webber: Mike
* Udo Kier: George
* Angelique Rivera: Terry Alvarado
* Olivia Hamilton: Lily erizaina
* Steve Zissis: Elias
* Carrie Brownstein: Suzanne
* Heather Matarazzo: Shannon
* Rebecca Rittenhouse: Bonnie
* Ron Perkins: Morton Kimble
* Rebecca Field: Margie Bighew
* Kim Gordon: Corky
* Emilio Rivera: Jesus Alvarado
* Sunny Suljic: Skateboard mutila
* Beth Ditto: Reba

## Kanpo estekak

* IMDBko fitxa irakurgai (Ingelesez)
* Datuak: Q28912377
* Multimedia: Don't Worry, He Won't Get Far on Foot / Q28912377
# Don't Forget Your Old Shipmate

Don't Forget Your Old Shipmate (euskaraz Ezak Ahaztu Hire Ontzikide Zaharra) Royal Navy edota Britainiar Itsas Armadako itsasgizonen abesti herrikoi bat da, Napoleondar Gerretan konposatua.
Master and Commander: The Far Side of the World (2003) filmaren soinu bandako abestietako bat izan zen.

## Hitzak

    Safe and sound at home again, let the waters roar, Jack.
    Safe and sound at home again, let the waters roar, Jack.
    Chorus
    Long we've tossed on the rolling main, now we're safe ashore, Jack.
    Don't forget yer old shipmate, faldee raldee raldee raldee rye-eye-doe!
    Since we sailed from Plymouth Sound, four years gone, or nigh, Jack.
    Was there ever chummies, now, such as you and I, Jack?
    Long we've tossed on the rolling main, now we're safe ashore, Jack.
    Don't forget yer old shipmate, faldee raldee raldee raldee rye-eye-doe!
    We have worked the self-same gun, quarterdeck division.
    Sponger I and loader you, through the whole commission.
    Long we've tossed on the rolling main, now we're safe ashore, Jack.
    Don't forget yer old shipmate, faldee raldee raldee raldee rye-eye-doe!
    Oftentimes have we laid out, toil nor danger fearing,
    Tugging out the flapping sail to the weather earing.
    Long we've tossed on the rolling main, now we're safe ashore, Jack.
    Don't forget yer old shipmate, faldee raldee raldee raldee rye-eye-doe!
    When the middle watch was on, and the time went slow, boy,
    Who could choose a rousing stave, who like Jack or Joe, boy?
    Long we've tossed on the rolling main, now we're safe ashore, Jack.
    Don't forget yer old shipmate, faldee raldee raldee raldee rye-eye-doe!
    There she swings, an empty hulk, not a soul below now.
    Number seven starboard mess misses Jack and Joe now.
    Long we've tossed on the rolling main, now we're safe ashore, Jack.
    Don't forget yer old shipmate, faldee raldee raldee raldee rye-eye-doe!
    But the best of friends must part, fair or foul the weather.
    Hand yer flipper for a shake, now a drink together.
    Long we've tossed on the rolling main, now we're safe ashore, Jack.
    Don't forget yer old shipmate, faldee raldee raldee raldee rye-eye-doe!

## Kanpo estekak

* Don't Forget Your Old Shipmate abestia entzungai. Youtube.com (Ingelesez)
* Master and Commander: The Far Side of the World filmean entzungai. Youtube.com (Ingelesez)
* Datuak: Q5291602
# Don't Look Back In Anger

Don't Look Back In Anger (euskaraz "Ez Begiratu Atzera Suminduraz") 1996ean Oasis ingeles musika taldeak kaleratutako abesti bat da.

## Kanpo estekak

* Don't Look Back In Anger abestia entzungai. Youtube.com (Ingelesez)
* Datuak: Q1070349
# Don't Look Now

Don't Look Now, italieraz A Venezia... un Dicembre rosso shocking (euskaraz Ez Begiratu Orain edo Venezia... Abendu gorri txundigarria), 1973ko Nicolas Roeg ingelesak zuzendutako thriller film bat da. Daphne du Maurier ingeles idazlearen Not After Midnight, and other stories (1971, Ez Gauerdi Ondoren, eta beste kontakizun batzuk) kontakizun bildumako izenburu berdineko istorio laburrean oinarritua dago. Julie Christie eta Donald Sutherland aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
John Baxter arkitektoa eta Laura emazteak jazo berri den Christine (Sharon Williams) alabaren heriotzaren tragedia gainditzeko Veneziara bizitzera joan dira, bertako antzinako eliza bat zaharberritzeko arduradun egin baidute. Beren eginaldian zehar, Heather (Hilary Mason) eta Wendy (Clelia Matania) ahizpa adinduek haien alabarekin komunikatzen direla esan eta arriskuan daudela aipatuko diete.

## Aktoreak

* Julie Christie: Laura Baxter
* Donald Sutherland: John Baxter
* Hilary Mason: Heather
* Clelia Matania: Wendy
* Massimo Serato: Barbarrigo monsinorea
* Renato Scarpa: Longhi inspektorea
* Giorgio Trestini: Langilea
* Leopoldo Trieste: Hoteleko zuzendaria
* David Tree: Anthony Babbage
* Ann Rye: Mandy Babbage

## Kanpo estekak

* IMDBko fitxa irakurgai (Ingelesez)
* Datuak: Q660245
# Don't Worry Darling

Don't Worry Darling 2022ko Olivia Wilde estatubatuar zinema zuzendariaren beldurrezko filma da.

## Sinopsia

Oharra: Atal honek istorio osoa edo amaiera argitzen du.
Alicek eta Jackek Victoria izeneko komunitate idealizatu batean bizitzeko zortea dute. Goi-sekretuko proiektu batean diharduen konpainia baterako lan egiten duten gizonak eta horien familiak hartzen dituen hiri esperimentala da Victoria.

## Aktoreak

* Florence Pugh: Alice Chambers
* Harry Styles: Jack Chambers
* Olivia Wilde: Bunny
* Gemma Chan: Shelley
* KiKi Layne: Margaret
* Nick Kroll: Bill
* Chris Pine: Frank
* Sydney Chandler: Violet
* Kate Berlant: Peg
* Asif Ali: Peter
* Douglas Smith: John
* Timothy Simons: Dr. Collins
* Ari'el Stachel: Kevin
* Dita Von Teese: Gigi
* Sagar Sujata: James
* Marcello Julian Reyes: Fred
* Mariah Justice: Barbara

## Erreferentziak

* ↑ www.sansebastianfestival.com

## Kanpo estekak

* Datuak: Q100801718
* Multimedia: Don't Worry Darling / Q100801718
# Deabru (argipena)

Deabru terminoak hainbat adiera du:
Euskaraz, funtsean, polisemikoa da (Demonioa/demonioak bezalaxe):
* Deabrua, gaizkiaren nagusia, Etsaia, Antikristoa.
* Deabruak, izaki anitzak, aingeru eroriak, hauek ere gaizkiaren zerbitzari.
Lotutako termino alegorikoak:
* Deabruaren harrikatzea, ohitura islamikoa.
* Deabruaren abokatua, katolizismoaren figura bat, kanoninazio prozesuetan.
* Deabruarekin hitzarmena, kondaira anitzen sorburua kultura kristauan.
Beste temino batzuk. Kulturan:
* Deabruak Teilatuetan, euskal rock taldea.
* Deabru Beltzak, Bilboko antzerki taldea.
* Deabruaren letaginak, Fernando Morilloren liburua.
* Deabruaren eskola, euskal literatura buruzko webgunea.
* Deabruaren hiztegia, Ambrose Bierce estatubatuarraren liburua.
* Deabruaren gurutzea, Gustavo Adolfo Bécquer espainiarraren ipuina.
* Idi Deabru, Dragoi Bola manga/animeko pertsonaia bat.
* Deabruaren besaulkia, Valladoliden gordetzen den altzari bat, kondairekin lotua.
Zientzietan:
* Tasmaniako deabrua, desagertutako martsupiala.
* Deabruaren nukleoa, plutoniozko bonba atomikoetan erabiltzen den kontzeptua.
Geografia:
* Deabruaren zubia esaten zaie zenbait egiturari:
** Deabruaren zubia Irunberriko zubi urperatua.
** Kastrexanako zubiari ere esaten zaio.
** Deabruaren zubia (Martorell), Kataluniako Martorell eta Castellbisbal udalerrietan.
** Deabruaren zubia (Saint-Jean-de-Fos) Frantziako Languedoc-Roussillonen dagoen zubia.
** Teufelsbrücke edo Deabruaren zubia, Reuss ibaian, Suitzan.
* Deabruaren Dorrea, mendi bat Wyomingen.
* Deabruaren Uhartea, Guiana frantziarreko uhartea.
* Erraldoien eliza edo Deabruaren eliza (finlandieraz, Jätinkirkko), Finlandiako egitura megalitikoa.
* Begi Beltzaren galaxia, Deabruaren begia ere esaten zaiona.
# Deabruaren Uhartea

Cayenneko espetxe koloniala (frantsesez: Bagne de Cayenne), askoz ere ezagunagoa Deabruaren Uhartea izenez (frantsesez: Île du Diable), Salut uharteetako txikiena da, XIX. eta XX. mendeetan bertan izen berdineko espetxe ospetsua egon zen. Uhartea Guyana Frantsesako kostaldetik 11 kilometrora dago eta 14 hektareatako (0,14 km²) azalera du.

## Espetxea

Espetxea nonbait ezaguna bada bere bizi baldintza kaxkarrak eta bertako presoen bizimodu latza eta jasaten zuten tratu ankerrarengatik da.
1851n Napoleon III.aren aginduz mota guztietako presoak Frantziatik urruti espetxeratuak egongo ziren presondegi hau eraiki zen, bai hiltzaileak nahiz preso politikoak. Nahiz eta espetxeko administrazio eraikinak lur lehorreko Kouroun egon, denboraren poderioz multzo osoak Deabruaren uhartea izena jaso zuen.
1852tik 1938ra 80.000 preso espetxeratuak egon ziren, uhartearen osasun baldintzak txarrak zirelako oso, haietako asko ez ziren inoiz bertatik bizirik irtengo. Uhartetik ihes egiteko modu bakarra itsasoz eta txalupaz zen, eta jada lur lehorrean ohian sakon eta barneraezina zegoen, hortaz inor ez daki zehatz-mehatz zenbat iheslarik ihes egiten lortu zuten.
Espetxeari bizirautea lortu zuten preso-ohietako batzuk bere bizipenak idatziz kontatu dituzte:
* Anarkista, Clément Duval
* Gillotina lehorra, René Belbenoit
* Papillon, Henri Charrière
* Dreyfus aferako protagonista izan zen Alfred Dreyfus kapitaina ere lau urtez hementxe preso egon zen, 1899an barkamena jaso eta 1906ean errugabetu zuten arte.
1946an espetxea behin betiko itxi zen eta bertako preso gehienak Frantziara itzularaziak izan ziren, baina haietako batzuk Guyana Frantsesan gelditzea erabaki zuten.

## Kanpo loturak

* Datuak: Q220385
* Multimedia: Île du Diable / Q220385
# Deabruaren abokatu

Deabruaren abokatua (latinez: advocatus diaboli) edo fedearen aldezkaria (latinez: promotor fide) Eliza Katolikoaren antzinako epaiketa edo kanonizazio-prozesuetan prokuradore fiskala aipatzeko herri-apelazioa da. 1983ko erreformetatik aurrera bere izena justiziaren aldezkaria (latinez: promotor iustitiae) da.
Oro har zuzenbide kanonikoan doktoraturiko abokatu honen eginbeharra beato edo santu izateko ustezko hautagaiak dituen merituak frogatzeko aurkeztutako dokumentazio guztian frogak objektibatzea, eskatzea eta akatsak aurkitzea izaten zen. Nahiz eta bere eginkizuna, itxura batean, hautagaiaren aurka daudenen artean lerrokatzea zen, egiazki, katolikoek imitatu beharreko eredu bezala proposatua izango denaren bertuteen benetakotasuna defendatzeaz arduratzen zen.
1587an Sixto V.a aita santuak lanbidea ezarri eta 1983an Joan Paulo II.ak abolitu zuen. Aldaketa honek ia 500 kanonizazio eta 1.300 beatifikazio baino gehiago egitea ahalbidetu zion, bere aurrekoek XX. mendean izan zituzten 98 kanonizazioen aurrean.
"Deabruaren abokatu" terminoa, hedaduraz, nahitaez sinesten ez duten posizio bat defendatzen duten pertsonei aplikatzen zaie, edo beste eztabaidagile bati sinesten duten posizio baten aurkako argudio bat aurkezten diotenei. Prozesu horri esker, jatorrizko argudioaren kalitatea egiaztatu eta haren defentsaren ahuleziak identifika daitezke.

## Erreferentziak

* 1 2 Euskalterm: [Hiztegi terminologikoa] [2004]
* ↑ (Ingelesez) Fanning, W.. (1911). Promotor Fidei. in: Catholic Encyclopedia. 12 New York: Robert Appleton Company OCLC .811253232.

## Kanpo estekak

* Datuak: Q278773
# Deabruaren Dorrea

Deabruaren Dorrea (ingelesez Devils Tower (dakotaz: Matȟó Thípila, "hartzaren logela", edo Ptehé Ǧí, "buffalo-adar marroi"; arapahoz: Wox Niiinon) Ameriketako Estatu Batuetan dagoen intrusio igneo monolitiko edo sumendi lepo bat da, Black Hillsen kokatua, Hulett eta Sundancetik gertu, Crook konderrian, Wyoming estatuaren ipar-ekialdean, Belle Fourche ibaiaren ondoan. Oso modu ikusgarrian altxatzen da (386 metro) inguruko lurraldearen gainetik, eta bere tontorra 1558 metroko altueran dago.
Deabruaren Dorrea Estatu Batuetan izendatutako lehen Monumentu Nazionala izan zen, 1906an, Theodore Roosevelt presidentearen agintaldian. Monumentuaren mugek 5,45 kilometro karratuko hedadura hartzen dute.
Harkaitz honen lehen igoera ezaguna 1893an egin zuten William Rogers eta Willard Ripleyk, han inguruko arrantxeroak. Horman lurretik tontorreraino irekitzen zen arrakala bertikal estu bat topatu zuten, eta hilabeteetan zehar arrakalaren bi alboetako hormetan zurezko takoak iltzatu zituzten, tako hauek zurezko taulez horizontalki elkartuz, honela eskailera bat egitea lortuz. 1893ko uztailak 4an independentziaren eguna ospatzen zenez, ikuskizun hau ikusteko bildu ziren inguruko arrantxeroen familien aurrean, eraiki zuten eskaileratik igo ziren, tontorreraino iritsiz. Eskailera 1927 arte erabili ahal izan zen, eta gaur egun ere, oraindik eskailera horren hondarrak ikus daitezke.
Gaur egun, bere urteroko 400.000 bisitarietatik 4.000k Deabruaren Dorrea eskalatzen dute, nagusiki eskaladako teknika tradizionalak erabiliz.

## Zinema

* Close Encounters of the Third Kind (1979) filmean estralurtarrekin burutzen den topaketaren eszenaren kokalekua da.

## Erreferentziak

* ↑ English–Arapaho dictionary. .

## Kanpo estekak

* Datuak: Q306201
* Multimedia: Devils Tower / Q306201
# Deabruarekin hitzarmena

Deabruarekin hitzarmena, Mendebaldeko kultura eta mitologian oso zabaldua dagoen erreferentea da. Honetan, Deabruaren presentzia nabarmena dago, batez ere kristau folklore osoan amankomuna den Fausto eta Mefistofelesen kondairan. Euskal mitologiaren hainbat kondairetan ematen den erreferentea ere bada.
Sorginkeriari buruzko kristau siniskeren arabera, hitzarmena pertsona bat eta Satan etsaia edo deabru talde baten artean gauzatuko litzateke: gizakiak deabruzko ahalmenen bidez bere helburu edo asmoak lortzeko asmoz bere arima Deabruari hitzarmen baten bidez salduz. Mesede horiek orotarikoak dira: betiko gaztetasuna, aberastasuna, maitasuna, lizunkeria, jakintza, boterea, eta abar. Zenbait bertsioen arabera, hainbat pertsonek hitzarmena ezerren truk ere gauzatzen omen dute, soilik Deabrua beren jaun eta jabe dela adierazteko.
Europako mitologiari lotura pasarte honetan oinarriturik geografia osoan deabruarekin hitzarmena eginez burututako eraikin ugari daude: zubiak, katedralak eta abar. Adibidez, Alemanian Koloniako katedrala. Aparteko dohaiak lortzeko deabruarekin hitzarmena gauzatutako ideian oinarritutako kondaira ospetsuak ere badaude, adibidez, Niccolò Paganini italiar biolinjolearen teknika harrigarriaren ingurukoak.

## Kanpo estekak

* Datuak: Q1506690
* Multimedia: Deal with the Devil / Q1506690
# Deustiako ubidea

Deustiako ubidea Fontellas eta Deustia lotzen dituen XV. mendean eraikitako ubidea da.

## Historia

Eskualdean antzinatik Ebroko urak aprobetxatzeko gatazkak izan arren, 1444an Karlos IV.a Nafarroakoak Deustiari urak hartzeko eskubidea eman eta honek erretena eraiki zuen Nafarroan. Hala ere ezin zuen lanak bete.
1499an Cabanillas eta Fustiñana herriek eskubide bera lortu zuten, Joanes III.a Nafarroakoa eta Katalina I.a Nafarroakoak emana hain zuzen ere. 1504an lanak hasi eta Ebroko erretena izenekoa eraiki zuten.
1524an Karlos I.a Espainiakoak Deustiari erretena aprobetxatzeko eskubidea eman eta 1552an aragoiarrek ubidea eraikitzea lortu zuten. 1780rako ubidea ez zen erabilgarria izan eta 1781ean berregiteko lanak hasi ziren.
Egun Fontellasen hasitako ubideak 44 km luzera eta 12,5 m3/s emaria ditu. Guztira 9.000 hektarea ureztatzen ditu, %30a Nafarroan eta %70a Aragoin.

## Kanpo estekak

* Datuak: Q5400267
# Deunoro Sardui

Deunoro Sardui Enbeita, Alper, (Muxika, Bizkaia, 1934ko urtarrilaren 1a - ) euskal bertsolari eta idazlea da.

## Biografia

Bere ama Kepa Enbeita "Urretxindorra" bertsolariaren alaba nagusiena zen. Gerra Zibilean bi urtez etxetik kanpo egon ziren, Kantabriaraino joan baitziren. Bere aita eta hainbat osaba eta izeko bat ere kartzelan egon ziren beraien abertzaletasuna tarteko.
Karmel, Olerti, Sirimiri Zornozano, Brisas Guerniquesas, Zeruko Argia edo Anaitasuna aldizkarietan hartu du parte, baita Bizkaiko Kutxako buletinean ere.
Aipagarriak dira, besteak beste, Maiteak iges eta Illargia olerkiak.

## Lanak

* Aurreskua

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Aulestia, Gorka. (1995). Improvisational poetry from the Basque country. University of Nevada Press,, 45 or. ISBN 0874172012..
* ↑ ahotsak.eus
* ↑ Deunoro Sardui literaturaren zubitegian
* ↑ «Deunoro Sarduik 'Aurreskua' liburua aurkeztuko du» Deia 2011-3-25.
* Datuak: Q12256202
# Deuselbach

Deuselbach Alemaniako udalerria da. Renania-Palatinatua estatuan kokatuta dago, [[Bernkastel-Wittlich (barrutia)|Bernkastel-Wittlich]] barrutian. 2014an 265 biztanle zituen 4,03 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q569077
* Multimedia: Deuselbach / Q569077
# Deukalion

Deukalion (grezieraz Δευκαλίων) greziar mitologian, Ftiatik gertu dauden lurraldeetan errege dena da. Pirrarekin, Epimeteo eta Pandora, Zeusen giza ondorengoen alabarekin ezkontzen da.
Zeusek, Urrezko Aroa eurijasa handiarekin amaitzea erabaki zuenean, Deukalionek, Prometeo bere aitaren aholkuz, itsasontzi bat eraiki zuen, eta, barruan, behar zuen guztia sartu ondoren, Pirrarekin batera ontziratu zen. Zeusek, berebiziko eurijasa erorrarazi zuen zerutik, eta ia Helade osoa uraren azpian utzi zuen, honela, gizaki guztiak hiltzeko, gertuko mendien tontorretan babestu zirenak izan ezik.
Bederatzi egun eta beste hainbeste gau nabigatzen ibili ondoren, bikotea lur irmora itzuli zen, eta, Deukalionek, Temisen orakuluari, lurra nola birpopula zezaketen galdetzea erabaki zuen. Orakuluak, euren amaren hezurrak sorbalda gainetik botatzeko erantzun zion. Pirrak eta Deukalionek, euren ama Gea zela eta honen hezurrak arrokak zirela ulertu zuten. Eta, beraz, euren sorbalda gainetik arrokak bota zituzten, Deukalionek botatakoak gizon eta Pirrak botatakoak emakume bihurtuz.

## Erreferentziak

* ↑ Euskaltzaindia. 82. araua. Grezia eta Erromako pertsonaia mitologikoak. .

## Kanpo estekak

* Datuak: Q207715
* Multimedia: Deucalion / Q207715
# Deuna

Deuna Alemaniako udalerria da. Turingia estatuan kokatuta dago, [[Eichsfeld (barrutia)|Eichsfeld]] barrutian. 2014an 1.168 biztanle zituen 12,74 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q627747
* Multimedia: Deuna / Q627747
# Deustia

Deustia (aragoieraz: Taust; gaztelaniaz eta ofizialki: Tauste) Zaragozako probintziaren zazpigarren populatuen dagoen udalerria da. Cinco Villas eskualdearen hegoaldean dago eta bertako bigarren herririk populatuena dena Ejea de los Caballeros ondoren.

## Jai-egunak

* Apirilaren 20-24: Sancho Abarcaren Ama Birjina.
* Irailaren 20-24.

## Hiri senidetuak

* Espalion, Frantzia

## Ikus, gainera

* Zaragozako udalerrien zerrenda

## Erreferentziak

* ↑ Euskaltzaindiaren 149. araua

## Kanpo estekak

* (Gaztelaniaz) Udalaren webgunea.
* Datuak: Q572755
* Multimedia: Tauste / Q572755
# Deurne

Deurne (entzun) Herbehereetako Ipar Brabante probintziako herria da. 2010eko urtarrilaren 1eko erroldaren arabera, herriak 31.536 biztanle zituen.

## Ikus, gainera

* Ipar Brabante

## Kanpo estekak

* (Nederlanderaz) Udalaren webgunea.
* Datuak: Q9828
* Multimedia: Deurne, Netherlands / Q9828
# Deus Ez

Deus Ez 2016an Eibarren sortutako rock musika taldea da.

## Ibilbidea

Eric Deza abeslariak Eric Deza Group izenarenpean First Step diska plazaratu zuen 2016an. Aritz Ostolaza, Ander Unzaga, Iñigo Goldaracena eta Josu Erviti izan zituen taldekide.
2016an bertan Alex Etxeberria eta Koldo Sagarzazurekin batera Deus Ez taldea eratu eta izen bereko aurreneko diska atera dute 2017an.

## Diskografia
### Eric Deza Group

* First Step (2016, autoekoizpena)

### Deus Ez

* Deus Ez (2017, autoekoizpena)
* Sherpak (2019, autoekoizpena)

## Erreferentziak

* ↑ First Step, by Eric Deza Group. (Noiz kontsultatua: 2017-10-01).
* ↑ Deus Ez. (Noiz kontsultatua: 2017-10-01).
* ↑ «Sherpak» www.badok.eus (Noiz kontsultatua: 2019-10-26).

## Kanpo estekak

* Datuak: Q61361682
# Dukesen gaixotasun

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Dukesen gaixotasuna exantema mota bat da. Askotan eskarlatinarekin nahasten dute baina ez dute inoiz lotu patogeno zehatz batekin.

## Erreferentziak

* ↑ Weisse, ME. (2000-12-31). «The fourth disease, 1900-2000» The Lancet 357 (9252): 299–301. doi:10.1016/S0140-6736(00)03623-0. PMID 11214144..

## Kanpo estekak

* Datuak: Q3281270
# Dukestown (Blaenau Gwent)

Dukestown, Galesko udalerri bat da, Blaenau Gwent konderrian.

## Kanpo estekak

* Datuak: Q13127975